Die plakkaat van die koerant Sondag het gelees: ‘Kurt’ gaan skei. Die plakkaat het verwys na ŉ artikel in die koerant oor die sanger en akteur Matt Stern, wat Kurt Conradie gespeel het in 7de Laan, en sy vrou wat gaan skei. Die opskrif het egter vir ontevredenheid en onsekerheid gesorg onder die sanger Kurt Darren, sy aanhangers sowel as sy vrou, Dunay. Darren het op Twitter gesê: “Ek dink dis siek dat die Sondag tabloid my naam misleidend gebruik in ‘n “skei storie” om koerante te verkoop, so lafhartig!!” Dunay het op haar Facebook-blad gesê: “…hulle skryf dit opsetlik so om mense te mislei!!!! Ek sal dit mos verloor!!!!!” Talle aanhangers van die glanspaartjie was geskok oor die “nuus” en het hulle misnoeë op sosiale netwerke uitgespreek.